**СОФИЙСКИ УНИВЕРСИТЕТ "СВ. КЛИМЕНТ ОХРИДСКИ"**

**ФАКУЛТЕТ ПО МАТЕМАТИКА И ИНФОРМАТИКА**

УТВЪРЖДАВАМ: ...........................

(Декан)

**УЧЕБНА ПРОГРАМА**

за провеждане на курс за краткосрочна специализация по

**„Новата учебна програма по информационни технологии за 10. клас – възможност за ефективна подготовка за НВО“,**

Продължителност на обучението – 16 часа,

Форма на обучението – смесена (8 часа присъствена и 8 часа дистанционна)

**1. Целева група**

1.1 Учители, имащи квалификация да преподават информационни технологии в 10. клас

**2. Необходими входни знания и умения**

Знания и умения да преподават информационни технологии в 8-10. клас по съществуващите досега учебни програми.

**3. Цели на обучението**

В резултат на обучението учителите ще:

3.1. Познават новите изисквания в обучението по ИТ в 10. клас

3.2. Познават учебното съдържание по ИТ за 10. клас

3.3. Усвоят работата с различни технологични средства, чрез които да постигнат целите на учебната програма (УП) по ИТ за 10. клас

3.4. Са в състояние да подготвят учениците си за успешно явяване на НВО „Информационни технологии за измерване на дигитални компетентности“ в края на 10. клас

3.5.Прилагат различни методи и стратегии за оценяване на постиженията на учениците по ИТ в 10. клас

**4. Методология за провеждане на обучението.**

Обучението се провежда в две фази:

* присъствена: 01.11.2019 г. – 02.11.2019 г. – 8 часа
* дистанционна: 03.11.2019 г. – 30.11.2019 г. – 8 часа

По време на присъствената фаза се усвояват необходимите съдържателни и методически знания и умения. Реализира се чрез теоретична и практическа част.

Теоретичната част е ориентирана към спецификата на съдържанието на УП по ИТ за 10. клас, разширяване и надграждане на придобитите до момента дигитални компетентности така, че при завършване на задължителното обучение по информационни технологии учениците да бъдат подготвени за по-нататъшна успешна реализация. Разглеждат се методи за преподаване, подходящи за постигане на целите на УП и различни форми за оценяване на постиженията на учениците. Прави се анализ на съдържателната рамка на Националното външно оценяване и стратегии за успешно полагане на изпита.

Практическата част е ориентирана към обогатяване на професионалните компетентности на учителите. Тя включва работа със специфични технологии в контекста на учебното съдържание. Учителите ще изграждат опит в ползването на Flowgorithms при работата по най-предизвикателната тема в УП – „Алгоритми“, традиционни облачни технологии при работа по теми „Обработка на информацията и комуникация“ и „Създаване на съдържание“, ще участват в дискусии, свързани с тема „Решаване на проблеми и безопасност“. Съществена част от практическото обучение ще бъде посветена на натрупването на положителен опит за ефективно и ефикасно оценяване на заданието от Модул 2 на НВО, както и на подходи при създаване на учебно-тренировъчни задания и критерии за оценка с цел подготовка на учениците.

По време на дистанционната фаза участниците ще разработват самостоятелно:

* Дизайн за обучение по тема от УП по ИТ за 10. клас, включващ характеристики на специфичната целева група, в която работят на практика, дидактически сценарий, технологично обезпечаване, разработка на учебни ресурси и материали, разработка на система и инструментариум за оценяване на постиженията на учениците ИЛИ
* Задание за подготовка за Модул 2 на НВО, и прилежащите към него ресурси и критериална матрица за оценяване на резултата.

Курсът завършва с оценка на методическата разработка на учителите.

**5. Провеждане на занятията**

Присъствени: Национален център за повишаване квалификацията на педагогическите специалисти (НЦПКПС), Банкя, ул. „Княз Борис I“ № 7

* + 01.11.2019 г., 14:00 – 18:30;
  + 02.11.2019 г., 8:30 – 13:00

Дистанционни: 03.11.2019 г. – 30.11.2019 г.

**6. Тематичен план**

| **№** | **ТЕМА** | **Лекции** | **Упражнения** |
| --- | --- | --- | --- |
|  | Специфика на учебното съдържание по ИТ за 10. клас. Основни предизвикателства  Вид дейност:  1. Презентация  2. Дискусия | 1 |  |
|  | Обработка на информацията и комуникация  Вид дейност:  1. Презентация  2. Практическа работа | 1 |  |
|  | Създаване на съдържание:   * Алгоритми * Създаване на дигитално съдържание в различни формати и с използване а множество технологии   Вид дейност:  1. Презентация  2. Практическа работа | 2 |  |
|  | Решаване на проблеми и безопасност  Вид дейност:  1. Презентация  2. Дискусия | 1 |  |
|  | Стратегии и техники за подготовка на учениците за успешно полагане на НВО „Информационни технологии за измерване на дигитални компетентности“  Вид дейност:   1. Презентация 2. Дискусия 3. Практическа работа | 3 |  |
| **Дистанционна фаза** | | | |
|  | Дизайн на проектно задание по избрана глобална тема от УП: Специфика на целевата група, цели на заданието, продължителност, основни задачи, форми на оценяване  Вид дейност:  1. Самостоятелна работа |  | 2 |
|  | Разработка на дидактически сценарий на работата по проектното задание: дейности, продължителност, възможности за работа в екип, контролни точки, методически похвати за подкрепа на учениците ИЛИ  Указания за изпълнение, ако заданието е за тренировка за Модул 2 на НОО  Вид дейност:  1. Самостоятелна работа |  | 2 |
|  | Разработка / подбор на дидактически материали и ресурси  Вид дейност:  1. Самостоятелна работа |  | 2 |
|  | Разработка на инструментариум за оценка на постиженията на учениците.  Вид дейност:  1. Самостоятелна работа |  | 2 |
|  | **ОБЩО:** | **8** | **8** |

**5. Преподавателски екип:**

* проф. д-р Красен Стефанов
* доц. д-р Елиза Стефанова
* доц. д-р Николина Николова
* докт. Дафинка Митева
* докт. Диана Петрова
* учител Мирослава Николова

**6. Дидактически материали**

* Участниците ще получат достъп до авторски дидактически материали чрез система за управление на обучението Moodle.
* Материалите са във вид, готов за директно приложение в класната стая.

**7. Професионални компетенции на завършващите**

След завършването на курса „Новата учебна програма по информационни технологии за 10. клас – възможност за ефективна подготовка за НВО“ участниците ще имат следните професионални компетентности:

* Познават новите изисквания и учебното съдържание в обучението по ИТ в 10. клас
* Усвоят работата с различни технологични средства, чрез които да постигнат целите на учебната програма (УП) по ИТ за 10. клас
* Могат да подготвят учениците си за успешно явяване на НВО „Информационни технологии за измерване на дигитални компетентности“ в края на 10. клас
* Прилагат различни методи и стратегии за оценяване на постиженията на учениците по ИТ в 10. клас

**8. Професионална реализация**

Завършилите курса „Новата учебна програма по информационни технологии за 10. клас – възможност за ефективна подготовка за НВО“ ще могат да се реализират като учители, преподаващи информационни технологии в 10. клас по новата учебна програма на МОН.

**9. Квалификационни кредити**

Педагогическите специалисти, завършили успешно курса „Новата учебна програма по информационни технологии за 10. клас – възможност за ефективна подготовка за НВО“ получават **1** (един) квалификационен кредит.

**10. Финансиране**

* + Всеки участник дължи такса в размер на **150 лв.**В цената са включени:
    - нощувка в НЦПКПС, гр. Банкя
    - ползване на учебна компютърна зала в НЦПКПС
    - кафе-паузи: 3 бр.
    - дневни разходи: 20 лв.
  + Обучението ще се проведе при група от поне 20 участници

ИЗГОТВИЛИ: :............................. РЪКОВОДИТЕЛ НА КАТЕДРА   
“Информационни технологии”: ..............................

(доц. д-р Николина Николова, (проф. д-р Красен Стефанов)  
 доц. д-р Елиза Стефанова)